Diari Oficial de la Generalitat Valenciana


Sumari del DOGV 547, del 16-03-1987 (1987/808370)

ORDRE de 2 de març de 1987, de la Conselleria d'Agricultura i Pesca, per la qual es concedeixen ajudes per al foment i la consolidació de les organitzacions representatives del moviment cooperatiu agrari valencià .
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/03/02/(3)/dof/vci/html**

### Dades del document

Número de DOGV
:   547

Data del DOGV
:   16-03-1987

Secció del DOGV
:   DISPOSICIONS GENERALS

Número del document
:   1987/808370


Data del document
:   02-03-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 2 de març de 1987, de la Conselleria d'Agricultura i Pesca, per la qual es concedeixen ajudes per al foment i la consolidació de les organitzacions representatives del moviment cooperatiu valencià.  
Les cooperatives agràries es troben organitzades i representades en distintes entitats associatives que la nostra Llei de Cooperatives d'octubre de 1985 reconeix i a les quals dóna suport. La Conselleria d'Agricultura i Pesca, considera d'interés summe, per a bé de les cooperatives i del Moviment Cooperatiu en general, la consolidació de organitzacions representatives del moviment cooperatiu agrari valencià.   
Amb aquest objecte i fent ús de les facultats que tinc atribuïdes   
ORDENE:  
Article primer  
Les organitzacions representatives del Moviment Cooperatiu Agrari Valencià, seran les beneficiàries de les subvencions que contempla aquesta ordre.   
Article segon  
Seran objecte de subvenció les activitats que consistesquen en:   
a) Activitats formatives: se subvencionarà l'organització de cursos, jornades, seminaris i viatges d'estudi, que tinguen com a beneficiaris les cooperatives que les integren.   
b) Activitats informatives: se subvencionaran per aquest concepte les activitats de divulgació dirigides als seus associats, així com les despeses que n'ocasione l'execució.   
c) Activitats representatives: seran igualment objecte de subvenció, els desplaçaments que per motius de representació dels interessos de les entitats associades hagen de realitzar, els membres de les organitzacions representatives del cooperativisme agrari valencià.   
d) Les despeses derivades de l'agençament i de la millora dels locals, de les instal·lacions i dels béns mobles; pel que fa a les seus de les organitzacions representatives.   
Article tercer  
La quantia de les subvencions, que per les activitats realitzades i contemplades a l'article anterior podran rebre?s, estaran en funció de les diferents modalitats:   
a) Les activitats formatives seran subvencionades fins al 100% del cost, pel que fa a despeses de professorat i material didàctic. Si l'activitat formativa consistia en la realització de viatges col·lectius d'estudi, la subvenció podrà arribar al 100% del cost del transport i al 50% del relatiu a l'allotjament.   
El conjunt de subvencions que poden obtenir-se per l'organització i realització d'activitats formatives, no podrà superar la quantia d'un milió de pessetes.   
b) Les activitats informatives i les despeses de difusió, podran ser subvencionades fins al 100% del cost, sempre i quan l'ajuda no superarà la xifra de tres milions de pessetes.   
c) Les activitats representatives que consistesquen en desplaçaments, seran subvencionades fins en un 50% de les despeses que s'originen per viatges, allotjament i manutenció, sense que puga superar-se per aquest concepte la quantia d'un milió de pessetes.   
d) Les actuacions a què fa referència l'apartat d) de l'article segon, tindran una subvenció que podrà arribar al 75% de les despeses que es justifiquen.   
Article quart  
Les sol·licituds per a l'obtenció de les subvencions contemplades en aquesta Ordre, hauran de ser presentades a la Conselleria d'Agricultura i Pesca, abans del 30 de novembre, acompanyades dels documents següents:   
- Programa de l'activitat o activitats a realitzar, els objetius perseguits i els beneficiaris d'aquelles.   
- Proposta del cost que la realització de les activitats ocasionarà.   
- Justificació del pagament per l'entitat sol·licitant de les seues obligacions fiscals i davant la Seguretat Social.   
Article cinqué  
Per a la justificació pertinent de les subvencions concedides haurà de presentar-se:   
- Documents justificatius de les despeses ocasionades per l'organització i realització de les activitats la subvenció de les quals se sol·licità.   
DISPOSICIO FINAL  
Aquesta Ordre vigirà el dia de la publicació al Diari Oficial de la Generalitat Valenciana.   
València, 2 de març de 1987.   
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI